钦定古今图书集成/方舆汇编/职方典/第1185卷 > 《空明水石》〈并序〉黄正色
## 钦定古今图书集成/方舆汇编/职方典/第1185卷 > 《空明水石》〈并序〉黄正色

县河南岸石壁下为龙湫，石上镌“击空明” 三字，相传为苏子瞻笔。山头有阁，颜曰“空明” ，乱后毁矣。

空明一碧水沉沉，欲觅《苏书》石上寻。却得风尘来短
棹，不须幽讨入长林。月生自醒岩栖鸟，云到常连乱
竹阴。高阁已灰潭未改，夜深还似有龙吟。